Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2012/007 IT/VDC Technologies prezentată de Italia) /* COM/2014/0119 final */





EXPUNERE DE MOTIVE Articolul 12 din Regulamentul (UE, Euratom) nr. 1311/2013 al Consiliului de stabilire a cadrului financiar multianual pentru perioada 2014-2020[1] permite mobilizarea Fondului european de ajustare la globalizare (FEG) în limita unui plafon anual de 150 milioane EUR (la prețurile din 2011) peste rubricile bugetare corespunzătoare din cadrul financiar. Normele aplicabile contribuțiilor din FEG pentru cererile prezentate până la 31 decembrie 2013 sunt prevăzute în Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[2]. La 31 august 2012, Italia a prezentat cererea EGF/2012/007 IT/VDC Technologies pentru o contribuție financiară din FEG, ca urmare a concedierilor efectuate de VDC Technologies SpA și de un furnizor din Italia. După analizarea atentă a acestei cereri, Comisia a concluzionat, în conformitate cu articolul 10 din Regulamentul (CE) nr. 1927/2006, că sunt îndeplinite condițiile pentru acordarea unei contribuții financiare în temeiul regulamentului menționat. SINTEZA CERERII ȘI ANALIZĂ Date principale: || Numărul de referință FEG || EGF/2012/007 Statul membru || Italia Articolul 2 || (a) Întreprinderea principală || VDC Technologies SpA Furnizori și producători din aval || 1 Perioada de referință || 26.2.2012 – 25.6.2012 Data de începere a serviciilor personalizate || 30.11.2012 Data depunerii cererii || 31.8.2012 Concedieri în timpul perioadei de referință || 1 164 Concedieri înainte și după perioada de referință || 54 Totalul concedierilor eligibile || 1 218 Lucrători concediați care ar trebui să beneficieze de măsurile în cauză || 1 146 Cheltuieli pentru servicii personalizate (EUR) || 5 698 620 Cheltuieli pentru punerea în aplicare a FEG[3](EUR) || 323 350 Cheltuieli pentru punerea în aplicare a FEG (%) || 5,4 % Buget total (EUR) || 6 021 970 Contribuția din FEG (50 %) (EUR) || 3 010 985 1. Cererea a fost prezentată Comisiei la data de 31 august 2012 și a fost completată cu informații suplimentare până la data de 6 septembrie 2013. 2. Cererea îndeplinește condițiile de mobilizare a FEG prevăzute la articolul 2 litera (a) din Regulamentul (CE) nr. 1927/2006 și a fost prezentată în termenul de 10 săptămâni menționat la articolul 5 din regulamentul respectiv. Legătura dintre concedieri și modificările structurale majore intervenite în practicile comerciale internaționale ca urmare a globalizării 3. Întreprinderile vizate sunt VDC Technologies SpA și un furnizor, Cervino Technologies Srl, care este o filială deținută în procent de 100 % de VDC Technologies SpA. VDC Technologies SpA a fabricat televizoare, monitoare și ecrane TV, precum și aparate de aer condiționat. Cervino Technologies Srl a fabricat muluri din plastic utilizate pentru televizoare, monitoare și ecrane TV. Sectoarele de activitate economică vizate sunt clasificate în secțiunea 26 a NACE[4] „Fabricarea calculatoarelor și a produselor electronice și optice” și în secțiunea 27 „Fabricarea echipamentelor electrice”. 4. Pentru a stabili legătura dintre concedieri și modificările structurale majore intervenite în practicile comerciale internaționale ca urmare a globalizării, Italia afirmă că sectoarele în cauză din UE au suferit perturbări economice serioase ca urmare a intensificării concurenței din partea țărilor terțe, în special din partea Chinei. 5. Între 2008 și 2011, importurile din China în UE-27 de produse clasificate în secțiunea 76 a SITC[5] „Aparate și echipamente de telecomunicații și pentru înregistrarea și reproducerea sunetului” au crescut cu 18,7 %. În aceeași perioadă, cota importurilor de astfel de produse din China în UE-27 a crescut de la 44,0 % la 52,2 %[6]. Se poate considera că această modificare a practicilor comerciale internaționale a avut un impact semnificativ asupra nivelului de ocupare a forței de muncă, dat fiind că aproximativ 121 000 de locuri de muncă au fost pierdute în sectorul producției de calculatoare și produse electronice și optice în UE în perioada 2008-2011, ceea ce reprezintă o scădere cu 7 %[7]. Demonstrarea numărului de concedieri și îndeplinirea criteriilor de la articolul 2 litera (a) 6. Italia a transmis această cerere în temeiul criteriilor de intervenție prevăzute la articolul 2 litera (a) din Regulamentul (CE) nr. 1927/2006, care prevede drept condiție pentru intervenție concedierea a cel puțin 500 de salariați ai unei întreprinderi dintr-un stat membru, pe o perioadă de patru luni, incluzând lucrătorii concediați de furnizorii și de producătorii din aval ai întreprinderii respective. 7. Cererea menționează că au fost concediați 1 164 de salariați ai întreprinderii VDC Technologies în decursul perioadei de referință de patru luni din 26 februarie 2012 până la 25 iunie 2012 și că au existat alte 54 de concedieri în afara perioadei de referință, acestea fiind legate de aceeași procedură de concediere colectivă. Toate aceste concedieri au fost calculate în conformitate cu articolul 2 al doilea paragraf a doua liniuță din Regulamentul (CE) nr. 1927/2006. Explicația caracterului neprevăzut al concedierilor în cauză 8. Autoritățile italiene afirmă că, dacă între 2007 și sfârșitul lui 2009, VDC Technologies a fost unul dintre cei mai mari producători de televizoare din UE, având în vedere volumul producției, la sfârșitul anului 2009, VDC Technologies și-a încetat în mod definitiv activitățile de producție în fabrica din Anagnio (Frosinone), iar lucrătorii au fost admiși pentru a beneficia de programul cassa integrazione guadagni (CIG)[8]. Potrivit autorităților italiene, această situație a fost cauzată de diverși factori, cum ar fi o reducere a cererii pentru televizoare cu ecrane cu plasmă în favoarea televizoarelor cu ecrane LCD, cursul de schimb euro/dolar defavorabil începând cu 2008 și o reducere a prețurilor de piață pentru televizoare, datorată în parte scăderii costurilor de producție. 9. S-au luat măsuri pentru a relansa întreprinderea, iar în 2010 și 2011 s-au purtat negocieri cu un posibil cumpărător pentru preluarea VDC Technologies SpA. Cu toate acestea, întrucât nu s-a ajuns la un acord cu creditorii, VDC Technologies SpA a fost declarată falimentară la 25 iunie 2012. Cervino Technologies Srl a fost declarată falimentară la 5 septembrie 2012. Identificarea întreprinderilor care au efectuat concedieri și a lucrătorilor vizați de măsurile de asistență 10. Cererea vizează 1 218 de concedieri (1 164 în cadrul VDC Technologies SpA și 54 în cadrul Cervino Technologies Srl). 11. Autoritățile italiene au estimat că un număr de 1 146 lucrători concediați vor beneficia de pachetul coordonat de servicii personalizate. 12. Defalcarea pe categorii a lucrătorilor vizați este următoarea: Categoria || Număr || Procent Bărbați || 1 057 || 92,2 Femei || 89 || 7,8 Cetățeni ai UE || 1 145 || 99,9 Cetățeni din țări terțe || 1 || 0,1 15-24 de ani || 0 || 0,0 25-54 de ani || 713 || 62,2 55-64 de ani || 432 || 37,7 peste 64 de ani || 1 || 0,1 13. Dintre lucrătorii vizați de măsurile de asistență, 69 au o problemă de sănătate sau un handicap de lungă durată. 14. În ceea ce privește categoriile profesionale, defalcarea este următoarea: Categoria || Număr || Procent Tehnicieni și profesiuni asociate || 1 097 || 95,7 Funcționari administrativi || 27 || 2,4 Lucrători în servicii și vânzări || 22 || 1,9 15. În conformitate cu articolul 7 din Regulamentul (CE) nr. 1927/2006, Italia a confirmat faptul că s-a aplicat o politică de egalitate între femei și bărbați, precum și o politică de nediscriminare și că aceste politici vor fi aplicate în continuare pe parcursul diverselor etape de punere în aplicare a FEG și, în special, în ceea ce privește accesul la FEG. Descrierea teritoriului vizat, a autorităților sale și a părților interesate 16. Unitățile de producție ale VDC Technologies SpA și Cervino Technologies Srl în care au avut loc concedierile sunt situate în regiunea de nivel NUTS 3 ITI45 Frosinone și în regiunea de nivel NUTS 2 ITI4 Lazio. 17. Autoritățile responsabile cu punerea în aplicare a măsurilor sunt Ministerul italian al muncii și al politicilor sociale și regiunea Lazio (Direcția generală Politici privind forța de muncă și Sisteme de orientare și formare). 18. Autoritățile italiene au stabilit o rețea de sprijin local alcătuită din reprezentanți ai autorităților locale și regionale (municipalități, provincie, regiune), sindicate (CGIL USB, CISAL, CISL, UIL, UGL) și organizații patronale. Impactul preconizat al concedierilor asupra ocupării forței de muncă la nivel local, regional sau național 19. Potrivit autorităților italiene, activitatea economică și ocuparea forței de muncă în regiunea Lazio au fost puternic afectate de globalizare. În 2011, PIB-ul la nivel regional a scăzut cu −0,3 %[9] și datele pentru prima jumătate a anului 2012 arată o reducere a exporturilor în principalele sectoare industriale ale regiunii (−28,3 % pentru produsele petroliere, −19 % pentru mijloacele de transport, −6,3 % pentru produsele chimice, −0,7 % pentru produsele electronice[10]). Ocuparea totală a forței de muncă în Lazio a scăzut cu − 0,2 % în 2011 și cu − 0,7 % în primul trimestru al anului 2012. Rata șomajului în regiunea Lazio a crescut de la 8,5 % în 2009 la 10,8 % în 2012[11]. 20. Pentru a limita impactul acestei situații economice, autoritățile italiene au folosit pe scară largă instrumente precum CIG. Potrivit autorităților italiene, în primele șapte luni ale anului 2012, asistența totală acordată prin intermediul CIG a crescut cu 31 % în Lazio, adică mai mult decât pentru Italia în ansamblu. În provincia Frosinone, s-a înregistrat o creștere considerabilă a numărului de ore pentru industrie (de la 1,9 milioane la 3,9 milioane). 21. Prin urmare, concedierile se înscriu într-un context regional și local caracterizat de o reducere a numărului de angajați din sector. Autoritățile italiene se așteaptă ca aceste concedieri să aibă un impact negativ puternic asupra pieței muncii din regiune și să ducă la înrăutățirea situației economice din regiune, în special în rândul furnizorilor întreprinderii. Pachetul coordonat de servicii personalizate care urmează să fie finanțate și defalcarea costurilor sale estimate, inclusiv complementaritatea acestuia cu acțiunile finanțate din fondurile structurale 22. Toate măsurile prezentate în continuare se combină pentru a forma un pachet coordonat de servicii personalizate, care vizează reinserția profesională a lucrătorilor concediați: – Orientare profesională/ evaluarea competențelor (Orientamento professionale/bilancio di competenza): toți lucrătorii vizați vor primi informații personalizate, consiliere și servicii de tutorat oferite de centrele locale de ocupare a forței de muncă, care vor servi drept interfață între lucrători și furnizorii de servicii de orientare profesională. – Formare (Formazione): toți lucrătorii vizați vor participa la cursuri de formare în domeniile și sectoarele cu perspective bune de dezvoltare și care corespund unor necesități recunoscute pe piața forței de muncă. – Servicii sociale (Servizi alla persona/Voucher di conciliazione): lucrătorii care locuiesc cu persoane care au nevoie de îngrijire (cum ar fi copiii aflați în întreținere, persoanele în vârstă sau persoanele cu handicap) vor primi o plată forfetară de până la 1 000 EUR per lucrător, menită să acopere costul serviciilor de îngrijire. – Bonus pentru mobilitate teritorială (Bonus per la mobilità territoriale): lucrătorii angajați de întreprinderi localizate la o distanță de peste 100 km de locul de reședință vor primi o primă de mobilitate de până la 5 000 EUR per lucrător, menită să acopere cheltuielile de mutare și de deplasare. Suma va fi plătită numai dacă se va face dovada costurilor suportate. Se vor efectua verificări periodice pentru a monitoriza alocarea acestor fonduri. – Sprijin pentru stimularea spiritului antreprenorial (Supporto all’imprendiorialità): lucrătorii vor avea posibilitatea de a participa la o cerere de propuneri pentru a prezenta un proiect de afaceri. Centrul de inovare în afaceri din Lazio (BIC Lazio) va selecționa proiectele ce urmează să fie sprijinite și le va oferi consiliere juridică, administrativă, financiară și de marketing. De asemenea, va fi oferită o contribuție de maximum 2 000 EUR per lucrător pentru a acoperi costurile inițiale și costul serviciilor oferite de către BIC Lazio. – Bonus de recrutare (Bonus assunzione): întreprinderile care angajează lucrători concediați cu contracte permanente sau cu contracte pe o perioadă determinată de cel puțin 24 de luni vor primi un stimulent pentru angajare de 6 000 EUR per lucrător. – Indemnizație de participare (Indennità di partecipazione): lucrătorii care beneficiază de măsuri pentru găsirea unui loc de muncă și de măsuri de formare vor primi o indemnizație de participare având o valoare medie de 500 EUR pe lună pe o perioadă maximă de patru luni. Valoarea fiecărei indemnizații se va calcula în funcție de participarea efectivă a fiecărui lucrător la respectivele măsuri. 23. Cheltuielile pentru punerea în aplicare a FEG, care sunt incluse în cerere în conformitate cu articolul 3 din Regulamentul (CE) nr. 1927/2006, acoperă activitățile de pregătire, de gestionare și de control, precum și activitățile de informare și publicitate. 24. Serviciile personalizate prezentate de autoritățile italiene reprezintă măsuri active pe piața forței de muncă care fac parte din acțiunile eligibile definite la articolul 3 din Regulamentul (CE) nr. 1927/2006. Autoritățile italiene estimează costurile totale la 6 021 970 EUR, din care 5 698 620 EUR pentru serviciile personalizate și 323 350 EUR pentru punerea în aplicare a FEG (5,4 % din suma totală). Contribuția totală solicitată din FEG este de 3 010 985 EUR (50 % din costurile totale). Acțiuni || Numărul estimat al lucrătorilor vizați || Costul estimat per lucrător vizat (în EUR) || Costuri totale (FEG și cofinanțare națională) (în EUR) Servicii personalizate [articolul 3 primul paragraf din Regulamentul (CE) nr. 1927/2006] Orientare profesională/ evaluarea competențelor (Orientamento professionale/bilancio di competenza) || 1 146 || 470 || 538 620 Formare (Formazione) || 1 146 || 2 000 || 2 292 000 Servicii sociale (Servizi alla persona/Voucher di conciliazione) || 150 || 1 000 || 150 000 Bonus pentru mobilitate teritorială (Bonus per la mobilità territoriale) || 42 || 5 000 || 210 000 Sprijin pentru stimularea spiritului antreprenorial (Supporto all’imprendiorialità) || 300 || 2 000 || 600 000 Bonus de recrutare (Bonus assunzione) || 300 || 6 000 || 1 800 000 Indemnizație de participare (Indennità di partecipazione) || 54 || 2 000 || 108 000 Subtotal servicii personalizate || || 5 698 620 Cheltuieli pentru punerea în aplicare a FEG [articolul 3 al treilea paragraf din Regulamentul (CE) nr. 1927/2006] Activități de pregătire || || 40 350 Gestionare || || 100 000 Informare și publicitate || || 35 000 Activități de control || || 148 000 Subtotal cheltuieli legate de punerea în aplicare a FEG || || 323 350 Total costuri estimate || || 6 021 970 Contribuție din FEG (50 % din costurile totale) || || 3 010 985 25. Italia confirmă că măsurile descrise mai sus sunt complementare cu acțiunile finanțate din fondurile structurale și că se va evita orice fel de dublă finanțare. Data/datele la care serviciile personalizate pentru lucrătorii afectați au început sau sunt prevăzute să înceapă 26. Italia a început să ofere lucrătorilor afectați serviciile personalizate incluse în pachetul coordonat propus pentru cofinanțarea din FEG la 30 noiembrie 2012. Prin urmare, această dată reprezintă începutul perioadei de eligibilitate pentru orice fel de asistență care ar putea fi acordată din FEG. Procedurile de consultare a partenerilor sociali 27. Potrivit autorităților italiene, toți partenerii sociali implicați au participat la o reuniune organizată de către autoritățile naționale și regionale în ianuarie 2013, în cadrul căreia au fost discutate acțiuni pentru reintegrarea lucrătorilor concediați pe piața forței de muncă. Reuniunile cu partenerii sociali au avut loc până în iunie 2013 și a fost lansată o rețea de sprijin locală, cu participarea mai multor parteneri locali. 28. Autoritățile italiene au confirmat că s-au respectat cerințele stabilite în legislația națională și în legislația UE privind concedierile colective. Informare cu privire la acțiunile obligatorii în temeiul legislației naționale sau al contractelor colective de muncă 29. În ceea ce privește îndeplinirea criteriilor stabilite la articolul 6 din Regulamentul (CE) nr. 1927/2006, în cererea lor, autoritățile italiene: · au confirmat că măsurile care constituie responsabilitatea societăților în temeiul legislației naționale sau al contractelor colective de muncă nu vor fi înlocuite de contribuția financiară din partea FEG; · au demonstrat că acțiunile respective oferă sprijin lucrătorilor și nu urmează a fi folosite pentru restructurarea întreprinderilor sau a sectoarelor de activitate; · au confirmat faptul că acțiunile eligibile menționate mai sus nu beneficiază de asistență din partea altor instrumente financiare ale UE. Sisteme de gestionare și control 30. Italia a informat Comisia că gestionarea contribuției financiare va fi realizată la nivel național de către Ministerul italian al muncii și al politicilor sociale (Direcția generală pentru politici active și pasive), în cadrul căruia o unitate (ufficio) are rol de autoritate de management, o a doua unitate acționează drept autoritate de certificare și o a treia unitate are rol de autoritate de audit. Regiunea Lazio va fi organismul intermediar pentru autoritatea de management la nivel regional. Cererea conține o descriere detaliată a sistemului de gestionare și control care specifică responsabilitățile organizațiilor implicate la nivel național și regional. Finanțare 31. Pe baza cererii prezentate de Italia, contribuția propusă din FEG pentru pachetul coordonat de servicii personalizate (inclusiv cheltuielile pentru punerea în aplicare a FEG) este de 3 010 985 EUR, reprezentând 50% din costurile totale. Suma propusă de Comisie pentru a fi alocată din acest fond se bazează pe informațiile furnizate de Italia. 32. Având în vedere valoarea maximă a unei contribuții financiare care poate fi acordată din FEG în temeiul articolului 12 din Regulamentul (UE, Euratom) nr. 1311/2013 al Consiliului, precum și marja disponibilă pentru realocarea creditelor, Comisia propune mobilizarea din FEG a sumei totale menționate mai sus. 33. Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[12]. 34. Comisia prezintă separat o cerere de transfer în vederea înscrierii în bugetul pentru anul 2014 a creditelor de angajament specifice, în conformitate cu punctul 13 din Acordul interinstituțional din 2 decembrie 2013. Sursa creditelor de plată 35. Creditele alocate liniei bugetare pentru FEG în bugetul 2014 se vor utiliza pentru a finanța suma de 3 010 985 EUR necesară pentru prezenta cerere. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2012/007 IT/VDC Technologies prezentată de Italia) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[13], în special articolul 12 alineatul (3), având în vedere Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[14], în special punctul 13, având în vedere propunerea Comisiei Europene[15], întrucât: (1) Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a modificărilor structurale majore intervenite în practicile comerciale internaționale, generate de globalizare, și pentru a le oferi asistență în vederea reintegrării pe piața muncii. (2) FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 de stabilire a cadrului financiar multianual pentru perioada 2014 - 2020[16]. (3) La 31 august 2012, Italia a depus o cerere de mobilizare a FEG care vizează concedierile efectuate de întreprinderea VDC Technologies SpA și de un furnizor și a completat cererea cu informații suplimentare până la data de 6 septembrie 2013. Această cerere îndeplinește condițiile pentru stabilirea contribuțiilor financiare, astfel cum se prevede la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 3 010 985 EUR. (4) Prin urmare, FEG ar trebui mobilizat pentru a oferi o contribuție financiară ca răspuns la cererea depusă de Italia, ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2014, se mobilizează Fondul european de ajustare la globalizare (FEG) pentru alocarea sumei de 3 010 985 EUR, sub formă de credite de angajament și credite de plată. Articolul 2 Prezenta decizie se publică în Jurnalul Oficial al Uniunii Europene. Adoptată la Bruxelles, Pentru Parlamentul European Pentru Consiliu Președintele Președintele [1] JO L 347, 20.12.2013, p. 884. [2] JO L 406, 30.12.2006, p. 1. [3] În conformitate cu articolul 3 al treilea paragraf din Regulamentul (CE) nr. 1927/2006. [4] Clasificarea statistică a activităților economice, revizia 2. http://ec.europa.eu/eurostat/ramon/nomenclatures/index.cfm?TargetUrl=LST_NOM_DTL&StrNom=NACE_REV2&StrLanguageCode=EN&IntPcKey=&StrLayoutCode=HIERARCHIC [5] Clasificarea Standard de Comerț Internațional, revizia 4. http://unstats.un.org/unsd/publication/SeriesM/SeriesM_34rev4E.pdf [6] Sursă: Eurostat (codul datelor online: DS_018995). [7] Sursă: Eurostat (codul datelor online: lfsq_egan22d). [8] Programul CIG constă într-o prestație financiară plătită de către Istituto Nazionale della Previdenza Sociale – INPS (Institutul național al asigurărilor sociale) lucrătorilor a căror activitate a fost suspendată sau care lucrează cu normă redusă. [9] Sursă: ISTAT. [10] Sursă: Banca d’Italia. [11] Sursă: Eurostat. [12] JO C 373, 20.12.2013, p. 1. [13] JO L 406, 30.12.2006, p. 1. [14] JO C 373, 20.12.2013, p. 1. [15] JO C […], […], p. […]. [16] JO L 347, 20.12.2013, p. 884.